7-8 красавіка 2016 г. у Нацыянальнай бібліятэцы Беларусі адбыліся ХІІ Міжнародныя кнігазнаўчыя чытанні Кніжная культура Беларусі: погляд праз стагоддзі. У рабоце чытанняў прынялі ўдзел вучоныя з Беларусі, Венгрыі, Латвіі, Літвы, Польшчы, Расіі, Славакіі і Украіны, якія прадставілі вынікі найнавейшых даследаванняў па гісторыі беларускай рукапіснай і друкаванай кніжнай спадчыны. З дакладам на тэму Беларуская кніга пад судом міжваеннай Польшчы: справа Беларускага дэкламатара на адной з секцыяў чытаняў выступіў выкладчык-стажор кафедры гісторыі Беларусі, археалогіі і спецыяльных гістарычных дысцыплін Аляксандр Горны.